lv de lv id lt lv fr lv ru az lv en en id lv fr nl fr ca lv lv lv lv fr nb fr lv lv lv eo lv lv es tr uk es en pt lv lv lv hbs_lat lv lv lv fr lv pt lv ca lv lv lv lv lv lv lv lv lv lv lv lv lv lv lv pt en lv lv lv lv hbs_lat ca lv lv lv fr lv lv lv fr sv lt lv lv lv en lv lv lv ceb lv lt lv sv lv fr lv fr lv lv lv lv sv lv ru ru ru ru ru ru ru ru lv lt lv sv lv de sk en sk hbs_lat lv lv sk hbs_lat uk en en lv id es es en lt lv lv
Sievietei aizliegtā profesija - mācītāja!
Lūdzu, ņemiet vērā, ka raksts ir vairāk nekā piecus gadus vecs un ir pārvietots uz mūsu arhīvu. Mēs neatjauninām arhīvu saturu, tāpēc var būt nepieciešams meklēt jaunākus avotus.
2011. gada 11. aprīlis 00:02
Pasaules luterāņu federācijā, kas apvieno 70 miljonu lielu luterāņu saimi, vairāk nekā 80 procenti baznīcu ordinē sievietes par mācītājām. Latvijā neordinē. Pie mums sievietei neviena cita profesija nav aizliegta, izņemot vienu – būt mācītājai. Savu lielo Kāpēc uzdevu Iļģuciema sieviešu cietuma kapelānei Rudītei Losānei.
FaktomātsVai taisnība, ka Latvijā pērn piedzima 14 tūkstoši, bet nomira 7 tūkstoši iedzīvotāju?
Spageti — brīnumnūjiņas nogurušiem vecākiem: 25 receptes ātrām vakariņām
7 cerību stariņi drūmajā ekonomiskajā perspektīvā
"Dejo ar zvaigzni" skaistākie skatuves tēli un aizkulises
No sporta zāles uz... Kuras ir veiksmīgākās "OnlyFans" sporta zvaigznes?
Šis ir laiks, kad kūņojamies ārā no totalitāras domāšanas. Šāda tipa domāšanai bieži vien ir ērti paslēpties baznīcā, jo valsts no baznīcas ir šķirta, līdz ar to Vispārējā cilvēktiesību deklarācija uz baznīcu attiecas nosacīti. Baznīca ir valsts valstī, kur bieži vien cilvēki rīkojas tā, kā uzskata par vajadzīgu, un bieži vien tas notiek aiz visdziļākās teoloģiskās pārliecības. Svarīgi, kāda ir šī kultūrvide, kādā baznīca ir izdzīvojusi.
Pareizticīgo baznīcā jautājums par sievieti mācītāju vispār nav aktuāls. Arī katoļu baznīcās nav oficiāli atzītas sievietes mācītājas vai priesteres.
Ja runājam par luterisko baznīcu, ko nosacīti varam uzskatīt par vienu no trim lielākajām baznīcām Latvijā, tad atmiņā nāk rakstnieces Zentas Mauriņas teiktais: Luters pārmeta tiltu no baznīcas uz sabiedrību. Simboliski šis tilts vienmēr ir eksistējis, un mēs pirmie arī ejam pār šo tiltu. Pasaules luterāņu federācijā vairāk nekā 80 procentos baznīcu ordinē sievietes par mācītājām, un es tur neredzu nekādas pretrunas. Starp citu, arī Igaunijā ordinē - 25 procenti mācītāju tur ir sievietes.
Pārliecība nāk no kalpošanas
Mēs esam baznīca, caur kuru sievietei ir jāatgriežas kalpot garīgajā amatā. Šobrīd pastāv divi teoloģiski uzskati – viens, ka sieviete nevar kalpot garīgā amatā, pamatojoties uz atsevišķiem Bībeles pantiem, pārsvarā balstītiem uz cilvēka radīšanas stāstu, un otrs, ka sieviete var kalpot garīgā amatā, un arī tā ir vesela teoloģija. Jautājums – kura teoloģija spēj pārliecināt? Mana pārliecība nāk no kalpošanas. Tā kā neesmu ordinēta, jo Latvijas luteriskā baznīca sievietes neordinē, varu būt tikai evaņģēliste, lai gan man ir arī maģistres un reliģijas zinātņu grāds teoloģijā. Desmit gadus kalpojot garīgā amatā, zinu, ka šo darbu varu darīt labi. Esmu sevī piedzīvojusi Dieva aicinājumu. Lai kādi vēji pūš, es šajā amatā esmu un kalpoju.
Ja Dievs nevēlētos manu kalpošanu, viņš mani ātri no šā ceļa paņemtu nost.
Šobrīd Latvijas sabiedrība dzīvo informācijas vakuumā par sievietes kalpošanu garīgos amatos, tāpēc evaņģēlistes Ievas Zeifertes vadībā esam atvērušas mājaslapu http://www.sieviesuordinacija.lv/ Lapai ir pat līdz 200 apmeklētāju dienā. Mēs izvairāmies no kritizēšanas, jo domājam, ka arī tie, kas ir pret sieviešu ordinēšanu, to dara pēc visdziļākās pārliecības, lai gan viņu argumenti bieži vien nav tik daudz teoloģiski, cik sociāli un psiholoģiski rosināti. Mēs uzskatām, ka ar savu mājaslapu sākam jaunu posmu luteriskā baznīcā, jo nepretendējam uz sevis uzspiešanu.
De jure mēs netiekam ordinētas, bet de facto vairākas sievietes Latvijā kalpo par mācītāja pienākumu izpildītājām.
No iepriekš ordinētajām ir palikušas trīs sievietes mācītājas. Tātad reāli jau tas notiek un notiks arvien vairāk – to saka mana sievietes intuīcija.
Dziedātājgulbim ir divi spārni
Starp citu, Bībele daudz runā par sievietes intuīciju. Piemēram, slavenā Marija Magdalēna daudz darīja intuitīvi. Dziļā mīlestība un intuīcija, ko sevī nes sieviete, Dievam ir ļoti dārga. Ja sievieti neizstumj no kalpošanas, baznīca var daudz iegūt. Savukārt ja baznīca kļūst pārāk vīrišķīgi racionāla, tā sāk sludināt nevis žēlastību un piedošanu, bet pieņemt lēmumus, regulēt sabiedriskos, politiskos, ekonomiskos procesus. Baznīcas uzdevums ir apliecināt pasaulei mīlestību uz atstumto, nevajadzīgo, žēlojamo. Ikviens kristietis galvenokārt ir aicināts ne jau krāšņā tērpā vadīt liturģiju, bet gan kalpot savam tuvākajam. Sastopoties ar dažādu valstu sievietēm mācītājām, es redzu, cik šīs baznīcas ir bagātas. Runājot teoloģiskā valodā – baznīca, šī Kristus miesa, sastāv no sievietēm un vīriešiem jeb no femīnā un maskulīnā. Viens no Rietumu sakrālās mākslas simboliem Jēzum Kristum ir Dziedātājgulbis, kurš nodzied savu pēdējo dziesmu, lai pēc tam augšāmceltos. Šim gulbim ir divi spārni. Baznīcās, kur garīgos amatos kalpo vīrieši, šis Dziedātājgulbis ir ar vienu vairāk attīstītu spārnu un otru – mazāk. Pietrūkst Sievišķās puses. Ja putnam viens spārns ir stiprāks un otrs vājāks, tad viņš riņķo ap savu asi un nevar pacelties. Mītiskajā stāstā par sievietes radīšanu Dievs, ņemdams sāna kaulu, atklāj kādu būtisku principu. Šī radība būs vīrietim līdzās, pie sāniem. Ne apakšā, ne augšā, bet blakus. Tātad līdztiesības pirmtēlu varam atrast Bībelē.
Izvēloties cilvēku amatam, vispirms ir jāvērtē viņa atbilstība, ieinteresētība, aicinājums, talants, nevis šķirojot pēc dzimuma.
Kibernētiskais centrs ir Dievs, un tikpat labi, cik tam var pakļauties vīrietis, var pakļauties arī sieviete. Ja mūs sauc par feministēm, man gribas tikai pasmaidīt, jo esmu par vienotu sabiedrību. Mēs nevaram viens bez otra, jo esam radīti, lai viens otru cienītu un nejustos par otru pārāki.
Termins augšāmcelšanās ir ļoti daudzšķautņains, un arī baznīcai, kas uz zemes tiek audzēta līdz laikam, kad laiks tiks piepildīts, nemitīgi ir jāceļas augšā. Tās patiesības, ko Dievs caur Jēzu Kristu ir iestādījis, darbojas vienmēr. Mēs redzam, ka baznīca ir procesā, un arī uz sociālo vidi darbojas šis termins - augšāmcelšanās. Piemēram, Jēzus ienāca pasaulē, kur bija verdzība, un viņš šo verdzību neatcēla. Tā pastāvēja vēl līdz 1000. gadam, kad Ungārijā kāds kristīgs karalis pasludināja vergus par brīviem. Pagāja 1000. gadu, līdz cilvēki nonāca līdz šai atziņai – atbrīvot cilvēkus no verdzības. Cik man zināms, oficiāli verdzība pasaulē tika atcelta 2003.gadā Nigērijā, lai gan faktiski vergu tirgi tur tika slēgti jau kopš franču kolonizatoru iziešanas no šīs valsts. Redziet, kādā amplitūdā risinās jautājums par verdzības atcelšanu! Iepretim tam es varu minēt piemēru par sievietes kalpošanu garīgā amatā. Jau piecus gadsimtus luteriskā baznīca ir kā tilts uz sabiedrību. Baznīcai būtu jārāda priekšzīme, kā šai sabiedrībai veidoties, bet gadās, ka baznīca nostājas opozīcijā, piemēram, pret sievietes kalpošanu garīgajā amatā, plašākā nozīmē – pret kalpošanu vadošos amatos. Baznīca kļūtu tikai spēcīgāka, ja parādītu šo vīrieša un sievietes līdztiesību. Tā kā jaunos teologus joprojām sagatavo ar domu, ka sievietēm nav vietas garīgos amatos, tad grūti ir taisnot izaugušu koku. Tie mācītāji, kas paši sāk meklēt atbildes uz šiem jautājumiem, sāk mainīt savu viedokli. Esmu pārliecināta, ka mums vienam otru jāmācās labāk novērtēt, nevis savstarpēji cīnīties. Labākais veids ir informācijas sniegšana un cieņpilni dialogi. Es redzu, ka daudzos mācītājos pamazām izzūd agresivitāte, un situācija mainās. Cilvēki, kas domā ar perspektīvu, vedīs šo jauno laiku, kas šalkās trīs... Arī dabā vispirms atlido cīruļi, un tad sākas pavasaris. Ja runājam par reformācijas laiku, vispirms bija Jans Huss, un tad tikai nāca Luters, kurš izveda baznīcu no dziļajiem viduslaikiem. Ikvienam auglim ir jānobriest. Padomju laikā gan skolās, gan armijā ļoti cieta vīrieši savā vīrišķībā.
Iespējams, ka Dievs uz laiku Latvijā aizkavē sieviešu līdztiesību baznīcā, lai vīrieši varētu izaugt līdz vajadzīgajam spēkam,
stiprumam un pašapziņai. Pienāks brīdis, kad mums šīs durvis tiks atdarītas un mēs varēsim stāvēt blakus ļoti stipriem vīriešiem un kopā uzturēt baznīcu.
"Dejo ar zvaigzni" skaistākie skatuves tēli un aizkulises
Gvinetai Paltrovai - 50! Kā viņa spēj izskatīties tik jauna?
Hadidas, Hiltone, Šeika un Ratajkovski mirdz "Versace" drūmo Bārbiju šovā
“Laiks iemīlēties” Leonīds krīt panikā par skaisto Sanitu līdzās. Vai dzirkstošais un čats ar draugu līdzēs?
Kāpēc Lielbritānija vēl nesteidzas izdot banknotes ar karaļa Čārlza III seju?
“Dāvāsim siltumu opīšu sirsniņām”: aicina palīdzēt suņiem senioriem pārdzīvot ziemu
Pirmdienas horoskops: 26. septembris
"Beidzot kopā!". Karaļnama fani par karalienes atdusas vietu
Milānas modes nedēļa: "Moschino" piepūšamā kolekcija
Ņujorkas modes nedēļa: seksīgais "Tom Ford" un pasaules slavenās modeles
"Viņa mani grib!" - "Kooo?" Derētu kāds pipariņš jeb kā maldīties profilos
Vienas nakts sakari: uzzini, ko viņas domā par seksu bez saistībām!
ПoHяTHыe Bыбopы ЧTo oбeщaюT Bce ocTaлbHыe и чTo c эTиM дeлaTb?
"OчeHb бoлbшaя пoTepя для ЛaTBии": peжиccep AHдpeй Эkиc o cMepTи CлaBы Cэ и HecHяToM kиHo
"ГepaHb" Haд Oдeccoй. ИpaHckиe дpoHы бpocили BызoB ykpaиHckoй ПBO
Bидeo ЖиTeли ЛaTBии o poccийckoM kиHo, HaBaлbHoM и "БaлTийckoй жeMчyжиHe"
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa